Yog hais tias koj tsis tau txaus siab rau koj cov kev pab cuam uas tau txais fab kev noj qab haus huv rau lub hlwb los sis kev quav yeeb tshuaj los ntawm kev siv, koj tuaj yeem ua daim ntawv tsis txaus siab tau txhua lub sij hawm.Ib qho kev tsis txaus siab yog hais txog ib qho teeb meem twg uas tsis yog Tsab Ntawv Ceeb Toom Kev Taug Xyuas Txiaj Ntsig Uas Tau Ntau Yam (NOABD).

Yog hais tias koj tau txais kev hais kho tsis ncaj ncees raws li koj tus kheej qhov kev zoo, koj tuaj yeem hais kev tsis txaus siab rau kev ntxub ntxaug uas yog hu xov tooj rau:

Lub Chaw Ua Haul Lwm ntawm Kev Nyob Nyab Xeeb thiab Muab Kev Pab Rau Tib Neeg Ntawm Teb Chaws Mes Kas

Office for Civil Rights

(800) 368-1019

Koj yuav tsum hais nyob rau hauv 180 hnub suav txij hnub tau txais kev hais daws.

California Department of Health Care Services

Lub Tsev Ua Hauj Lwm Muab Kev Pab Cai Rau Pej Xeem

(916) 440-7370

Koj yuav tsum hais nyob rau hauv 365 hnub suav txij hnub tau txais kev hais daws.

Yog koj xav ua daim ntawv tsis txaus siab hais txog NOABD, koj yuav tsum thov kev rov hais dua.Koj yuav tsum thov rov hais dua nyob rau 60 hnub txij li hnub NOABD.

Nyob rau hauv cov ntaub ntawv no, 'koj' txhais tau tias yog koj los sis koj tus neeg sawv cev uas tau txais kev tso cai.

KEV KHIAV NTAUB NTAWV KEV TSIS TXAIS SIAB THIAB KEV HAIS DUA

* Koj tsim nyog nrog qhov chaw muab kev pab cuam rau koj tham ua ntej koj ua ntawv tsis txaus siab.
* Koj yuav tsum tau txais NOABD ua ntej koj thov kev rov hais dua.

Koj tuaj yeem sau daim foos kev tsis txaus siab los sis thov hais dua no kom tiav thiab muab xa mus rau:

Lub Zos Fresno Feem Hauj Lwm Pab Kev Noj Qab Haus Huv Rau Fab Cwj Pwm

P.O.Box 45003

Fresno, CA 93718-9886

Koj tuaj yeem mus nqa ib daim foos thiab ib lub hnab ntawv tau ntawm qhov chaw pab cuam twg los tau.

Yog hais tias koj tsis xav ua daim foos, koj tuaj yeem hu rau 1-800-654-3937 uas yog lwm txoj hau kev xaiv.

* Peb yuav xa ib tsab ntawv rau koj thaum peb tau txais koj qhov kev tsis txaus siab thiab kev thov hais dua.
* Peb yuav txiav txim siab rau koj qhov kev tsis txaus siab nyob rau hauv lub sij hawm 60 hnub suav txij hnub koj tau ua ntaub ntawv tsis txaus siab tuaj.
* Peb yuav txiav txim siab rau koj qhov kev thov hais dua nyob rau hauv lub sij hawm 30 hnub suav txij hnub koj thov kev rov hais dua tuaj.Koj tuaj yeem thov kev txiav txim siab kev rov hais dua nyob rau hauv 72 teev yog hais tias tau tos los 30 hnub uas yuav phom sij rau koj txoj sia, koj lub cev, los sis koj qhov peev xwm ua kom tau, ua txuas ntxiv mus, los sis rov ua kom lub cev rov ua tau hauj lwm zoo tshaj plaws

Yog hais tias koj tsis tsis pom zoo rau qhov kev txiav txim siab daws qhov kev tsis txaus siab thiab koj muaj lwm cov ntaub ntawv qhia paub ntxiv, koj tuaj yeem ua daim ntawv ntawv tsis txaus siab zaum ob.Yog hais tias koj tsis tau txaus siab rau qhov kev txiav txim thib ob, koj yuav tsum hu rau:

Feem Ua Hauj Lwm Muab Kev Pab Cuam Kev Kho Mob

Lub Chaw Ua Hauj Lwm txog Kev Tswj Tuav Liaj Ia Teb Chaws

(888) 452-8609

LUB XEEV KEV TSHUAJ XYUAS KEV MLOOG NCAJ NCEES

Yog koj tsis pom zoo nrog rau qhov kev txiav txim siab ntawm qhov kev hais dua los sis yog koj tsis tau txais tsab ntawv qhia qhov kev txiav txim siab, koj tuaj yeem thov kev hais daws dua.

Koj yuav tsum thov kev hais daws nyob rau hauv 120 hnub suav txij hnub koj tau txais NOABD.Koj tuaj yeem thov kev hais daws dua los ntawm:

California Department of Social Services

State Hearings Division

P.O.Box 944243, Mail Station 9-17-37 Sacramento, CA 94244-2430

(800) 952-5253

KOJ COV CAI

Koj yuav tsis tau txais kev raug ntxub ntxaug los sis ua pauj.Peb tuaj yeem yuav pab koj hais txog daim foos.Peb tuaj yeem cob qhia tau koj hais txog kev khiav ntaub ntawv.Peb tuaj yeem muab kev pab cuam txhawb nqa, xws li tus neeg pab txhais lus.Yog koj muaj teeb meem rau kev tham lus los sis hnov lus, thov hu rau 711 txhawm rau muab kev pab.